
A napfoltszámgörbe vizsgálata a napciklus-előrejelzések optimalizálása érdekében

Kulcsszavak: napciklus; napfoltszám; előrejelzés
A Nap mágneses aktivitásának előrejelzése az űrtechnológia fejlődésével egyre fontosabb feladattá válik. Jelen dolgozatban a Nap körülbelül 11 éves ciklusának napfolt-relatívszámmal történő empirikus előrejelzési módszerét igyekszem pontosabbá tenni saját predikció adása nélkül. A napfolt-relatívszám az empirikus előrejelzési módszerek legalapvetőbb eszköze, mivel több, mint 270 évnyi adat áll rendelkezésre. A dolgozat célja a napfoltszámgörbének egy olyan paraméterének keresése, amelynek az egyes ciklusok közötti, időbeli szórása minimális, mert így várhatóan jobb előrejelzés megadására lesz alkalmas. A korábbiakban használt ilyen paraméter a görbe minimuma volt. Nem találtam ennél szignifikánsan jobb paramétert, azonban 35-ös napfolt-relatívszámérték mellett hasonlóan kis szórást mutat az adatsor, így további vizsgálatokra érdemes. Sikerült bizonyítékot találni továbbá a Waldmeier-szabály teljesülésére.



